La Policia Local de Gandia incorpora un etilòmetre d'última generació al seu equipament tecnològic
29 abril 2021

## La Policia Local de Gandia incorpora un etilòmetre d'última generació al seu equipament tecnològic29 abril 2021Última actualització: 29 abril 2021

![](../gestion/img/b500cf704964306e6828c69971759861784cacce2972dda8ffce9deb0dc6a44c.jpg)  
  

El regidor delegat de l'Àrea de Seguretat Ciutadana, Trànsit i Mobilitat, **Nacho Arnau**, ha informat aquest matí que el departament que dirigeix ha adquirit un etilòmetre d'última generació que ha sigut posat a disposició del servei de la Policia Local.

Aquest aparell, que mesura l'alcohol en aire espirat amb precisió probatòria, serà destinat al suport de la labor policial en el control del trànsit en aquelles accions contràries a les normes sobre seguretat viària, així com en l'atenció derivada dels accidents de trànsit.

En atenció a aquesta millora d'equipament, Arnau ha assenyalat que des de la Policia "_entenem que hem de comptar amb la millor de les tecnologies per a dur a terme les actuacions corresponents. Per això, hem adquirit un nou etilòmetre de dimensions reduïdes, portàtil, molt útil, i amb tecnologia Bluetooth i infrarojos, característiques idònies atés que els mesuraments que es realitzaran mitjançant aquestes tecnologies proporcionen evidències clares davant qualsevol procediment que facilitaran moltíssim el treball dels agents_".